खुले में सो रहे बेघर लोगों को रैनबसेरों में पहुंचाया
बेघरलोगों को रैनबसेरे उपलब्ध कराने की मुहिम को बढ़ाते हुए रेडक्रास सोसायटी की टीम ने रात में रैनबसेरों को निरीक्षण किया। इस दौरान उन्होंने खुले में सो रहे लोगों को गाड़ी में बैठाकर रैनबसेरों में पहुंचाया। टीम में रेडक्रास सोसायटी के सचिव डीआर शर्मा के नेतृत्व में सहसचिव बीबी कथूरिया, जितिन शर्मा, जितिन शर्मा, धर्मेन्द्र, रोटरी क्लब फरीदाबाद ईस्ट प्रधान एससी त्यागी एवं पूर्व प्रधान निर्मल मेहदले ने रैनबसेरों का निरीक्षण किया। इस दौरान टीम ने चौक फ्लाईओवर के आसपास का निरीक्षण किया। इस दौरान विभिन्न स्थानों पर बेघर लोगों की तलाश की गई। इस दौरान दो लोग खुले में सोते हुए दिखाई दिए। टीम ने इन्हें अपनी गाड़ी में बैठाकर रैनबसेरों में बिस्तरों पर सुलाया। डीसी चन्द्र शेखर के निर्देशानुसार रेडक्रास का यह अभियान जारी रहेगा। उन्होंने सामाजिक कार्यकर्ताओं संस्थाओं से भी अपील की है कि वे भी इस अभियान मे प्रशासन का साथ दें।
hin_Deva hin_Deva